Metropolisieman dalk sy werk kwyt oor R10 | Maroela Media
Wayne Minnaar, hoofsuperintendent van die Johannesburgse metropolisie. Foto: Lauren Mulligan, TimesLive
Johannesburg se metropolisie (JMPD) waarsku beamptes se dae van "koeldrankgeld" by motoriste aanvaar is vir goed verby.
Dié term verwys na enige omkoopgeld wat 'n wetstoepasser by 'n vermeende oortreder aanvaar om sy of haar oortreding oor die hoof te sien, verduidelik hoofsupt. Wayne Minnaar, JMPD-woordvoerder.
Lede van die JMPD se interne ondersoekeenheid het glo Maandag in Protea Glen, Soweto, gesien hoe 'n metropolisieman R10 as omkoopgeld by 'n taxibestuurder aanvaar, sê Minnaar, nadat dié na bewering sonder 'n rybewys gery en sy taxi geen nommerplate gehad het nie. Die beampte is terstond in hegtenis geneem.
Die JMPD sal nie teen die taxibestuurder optree nie omdat hy binnekort sal getuig in die 38-jarige beampte se tugverhoor, waartydens hy na verwagting geskors sal word. Die beampte het tien jaar se diens in die metropolisieafdeling.
"Korrupsie sal hoegenaamd nie aanvaar word in die JMPD nie," sê Minnaar. "Ons hoof, David Tembe, sê 'n strategie is ingestel om korrupsie te bekamp. Die dae van 'koeldrankgeld' aanvaar, is verby."
"Ons is daartoe verbind om almal uit die diens te verwyder wat ons beeld skend," het Tembe intussen getwiet.
jmpd Wayne Minnaar
O gits… wat gaan ons nou doen? Die laaste omkoop geld wat ek betaal het was R600.00.
Wow, dit klink nice…..geen stappe teen Taxibestuurder nie omdat hy sal getuig teen die JMPD Beampte. Die feit bly staan…. hyt na bewering op ons paaie sonder rybewys gery met 'n Taxi sonder nommerplate….wetteloosheid steeds aan orde van die dag…
Wat van die feit dat hy nie n lisensie het nie asook geen nommerplate nie, gaan dit ook oor die hoof gesien word, Dit sal ook onwettig wees.
Dit is darem baie opmerklik dat die beampte se naam en van nie genoem word nie. Was dit 'n blanke was sy naam, van plus 'n foto van hom gewys. Dit is net 'n bewys wat in ons sogenaamde demokrasie gebeur (rassisme tot op elke vlak)
Ag nee!!! ek het laas jaar uit n resturant gekom na n Sondag middag ete 2 glasies wyn geniet en was deur 2 beamtes afgetrek my gevra of ek gedrink het waarop ek geantwoord het ja. Toe begin die hofsaak net daar. Hulle se ek gaan nou in die selle sit tot more ek vra hoekom. sodat ek kan reel vir borgtog. Ek vra maar kan ek nie nou die berg geld betaal nie. Vol smiles se hulle ja R1000.00 Ek betaal en ry. Nou hoe gaan hulle dit stop sit. Ek weet ek was verkeerd maar was nie lus… Lees meer »